Martina Veličková

Martina Rašková Veličková (* 17. február 1989, Prešov) je slovenská reprezentantka v ľadovom hokeji, hrajúca na poste útočníka, účastníčka Zimných olympijských hier 2010 vo Vancouveri. V sezóne 2012/13 sa stala hráčkou HC OSY Spišská Nová Ves.

V roku 2011 bola členkou slovenského vysokoškolského výberu, ktorý na hokejovom turnaji hier XXV. Svetovej zimnej univerziády získal bronzové medaily.

V sezóne 2010/11 sa stala hráčkou prvého ženského bieloruského klubu Pantera Logojsk. Je členkou kádra, ktorý tréner Miroslav Karafiát definitívne nominoval na majstrovstvá sveta 2011 vo Švajčiarsku..

 Klubová kariéra 
S hokejom začínala v rodnom Prešove. Bola žiačkou športovej triedy na Základnej škole a v štvrtom ročníku ako deväťročná prestúpila do špeciálnej chlapčenskej hokejovej triedy. Počas svojej kariéry vystriedala viacero domácich aj zahraničných klubov:
 Šarišanka Prešov 
 HC OSY Spišská Nová Ves
 Caronport Cougars (Kanada)
 HC Slovan Bratislava
 HC Slavia Praha (Česko)
 OSC Berlin (Nemecko) - 3. miesto v Európskom pohári majstrov v sezóne 2009/10 
 Pantera Logojsk (Bielorusko)
 HC OSY Spišská Nová Ves
Pred sezónou 2010/11 sa spolu s ďalšou slovenskou olympioničkou Petrou Pravlíkovou stala hráčkou prvého ženského bieloruského klubu Pantera z mestečka Logojsk, trénerom ktorého bol do skončenia sezóny 2012/13 Vasilij Pankov, v rokoch 1997 - 2000 hráč HC Slovan Bratislava.Dve Slovenky v prvom bieloruskom ženskom tímeВ хоккей играют настоящие… дивчины?  .

 Pôsobenie v Bielorusku 
Doterajšia bilancia Martiny Veličkovej v spoločnej lotyšsko-estónsko-bieloruskej lige v sezóne 2010/11 je nasledovná:Výsledky a štatistiky na stránke Lotyšskej hokejovej federácie 
 P.č.  Dátum  Domáci  Hostia   Výsledok   Tretiny   Góly    Asistencie    Body   1.   06.11.2010    Viru Sputnik    Pantera   1:12   (0:6, 0:2, 1:4)   2  1  3 2.  07.11.2010   Viru Sputnik    Pantera   0:11  (0:1, 0:4, 0:6)  0  0  0 3.  11.12.2010   Sāga    Pantera   0:11  (0:5, 0:5, 0:1)  2  1  3 4.  12.12.2010   Sāga    Pantera   0:16  (0:7, 0:6, 0:3)  1  3  4 5.  08.01.2011  Pantera  Zemgale  8:0  (1:0, 7:0, 0:0)  2  1  3 6.  09.01.2011  Pantera  Zemgale  3:1  (1:0, 3:1, 0:0)  0  1  1 7.  15.01.2011  Zemgale  Pantera  2:6  (2:5, 0:1, 0:0)  1  2  3 8.  16.01.2011  Zemgale  Pantera  1:7  (1:2, 0:2, 0:3)  0  2  2 9.  12.02.2011  Pantera  Sāga  10:1  (4:0, 3:0, 3:1)  2  1  3 10.  13.02.2011  Pantera  Sāga  16:2  (5:1, 3:0, 8:1)  0  1  1 11.  19.02.2011  Laima  Pantera  1:6   (1:1, 0:3, 0:2)  1  2  3 12.  20.02.2011  Laima  Pantera  0:3  (0:2, 0:1, 0:0)  0  0  0 13.  12.03.2011  Pantera   Viru Sputnik    9:1        14.  13.03.2011  Pantera   Viru Sputnik    12:1        15.  19.03.2011  Pantera  Laima   9:2        16.  20.03.2011  Pantera  Laima   2:0         Spolu   xxx  xxx  xxx  xxx  xxx  11  15  26
Hrá sa 3 x 15 minút čistého času, v prípade remízy nasledujú samostatné nájazdy.Hrací poriadok súťaže 

Konečná tabuľka
  1.  Pantera     16    16    0    0    0    142:13    48    2.  Laima    16  9  1  0  6  63:31  29  3.  Zemgale    16  8  0  1  7  38:38  25  4.  Sāga    16  3  2  0  11  25:81  13  5.  Viru Sputnik    16  1  0  2  13  11:116  5

 Reprezentácia 
Do ženskej reprezentácie sa dostala už vo svojich trinástich rokoch. V roku 2003 ako štrnásťročná prvýkrát reprezentovala Slovensko na MS II. divízie v talianskom meste Lecco. Odvtedy je pravidelnou účastníčkou majstrovstiev sveta. na svojom konte má zatiaľ šesť účasti, z toho štyrikrát v II. divízii a dvakrát v I. divízii. V roku 2011, ak sa nič nepredvídané nestane, by sa mala prvýkrát zúčastniť aj bojov v elitnej kategórii MS.

Bola pri všetkých najväčších úspechoch slovenskej ženskej reprezentácie:
 2007 - 1. miesto v II. divízii MS a postup do I. divízie
 2008 - 2. miesto v I. divízii MS
 2008 - postup na Zimné olympijské hry 2010
 2009 - 1. miesto v I. divízii a postup do elitnej kategórie MS

Vrcholom jej doterajšej športovej kariéry je účasť na ZOH 2010 vo Vancouveri.

 Zimné olympijské hry 2010 
Na Zimných olympijských hrách 2010 vo Vancouveri dosiahla v jednotlivých zápasoch túto bilanciu:

 Dátum Súper Výsledok Fáza turnaja         13. február  Kanada 0–18 Základná skupina 0 0 0 0 3 - 5 23:51    15. február  Švédsko 2–6 Základná skupina 0 0 0 2 2   0 14:34   17. február  Švajčiarsko 2–5 Základná skupina 0 0 0 0 2 - 2 19:38   20. február  Rusko 2-4 O umiestnenie 0 2 2 0 2   0 19:51   22. február  Čína 1-3 O umiestnenie 0 1 1 0 3 - 1 22:35   Spolu 0 3 3  2 12 - 8  100:29  

 Referencie 

 Zdroje 
Martina Veličková na stránke SZĽH v roku 2006 
Martina Veličková na stránke o olympijskom športe
Hráčky Tornada Moskovská oblasť víťazkami EPM žien, Martina Veličková v drese OSC Berlín bronzová

Kategória:Narodenia v 1989
Kategória:Slovenskí olympionici
Kategória:Slovenské hokejistky
Kategória:Osobnosti z Prešova
Kategória:Slovenskí hokejbalisti
Kategória:Hokejisti na Zimných olympijských hrách 2010